23/08/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Convocatoria para a utilización de servizos no Centro residencial docente Calvo Sotelo durante o curso 2017-2018

Convocatoria para a utilización de servizos no Centro residencial docente Calvo Sotelo durante o curso 2017-2018 Consonte coa liña de apoio aos concellos prevista na Lei 5/97 de administración local de Galicia, arts.109 e 118, procede ofertar á xuventude da provincia da Coruña, os recursos cos que conta a Deputación Provincial no centro docente Calvo Sotelo, que dispón de servizos de aloxamento e comedor, para realizar os estudos de Ciclos Formativos de Formación Profesional de grao medio, superior e Formación Profesional Básica.1.- Obxecto da convocatoria.- A presente convocatoria vai dirixida a ofertar os seguintes servizos no Centro residencial docente Calvo Sotelo durante o curso 2017-2018: * Servizo de internado. * Servizo de media pensión. * Servizo de tique comedor día.2.- Solicitantes.- Poderán solicitar os servizos ofertados as persoas que cumpran as seguintes condicións: 2.1.- Para o servizo de internado: formar parte do alumnado do IES Calvo Sotelo. Para o servizo de media pensión e o servizo de tique comedor día: formar parte do alumnado externo do IES Calvo Sotelo.2.2.- Ter cursado un Ciclo no centro e querer continuar os estudos nalgunha especialidade que non se imparta neste.2.3.- Con carácter excepcional e documentalmente acreditado, poderanse ter en conta circunstancias especiais ou situacións familiares graves, que precisen do uso de calquera dos servizos ofertados.3.- Prezos públicos para o curso 2017-2018 De acordo coa Ordenanza Fiscal correspondente, as tarifas para o curso 2017-2018 son as seguintes: * Servizo de internado: 217,70 € mensuais. * Servizo de media pensión: 64,75 € mensuais. * Servizo de tique comedor día: 4,90 € diarios. Polo que se refire a obriga de pagamento, exencións, reducción de tarifas e normas de xestión, será de aplicación o establecido na Ordenaza Fiscal nº 12, publicada no BOP nº 238, do 16 de decembro de 2013. Sinalar que tal como figura no artigo 4.3 da citada Ordenanza “unha vez iniciada a prestación dos servizos de internado e media pensión, só excepcionalmente, e por causa sobrevenida convenientemente xustificada, poderá tramitarse subexpediente de solicitude de reducción de factura prevista” 4.- Documentación.- As solicitudes deberán formularse no modelo normalizado que se facilitará na Secretaría do Centro Calvo Sotelo e na páxina www.dacoruna. gal Achegarase a seguinte documentación: 4.1.- Fotocopia do DNI da persoa solicitante, da súa nai, do seu pai ou das persoas que teñan a súa tutela.4.2.- Certificado de empadroamento de todos os membros da unidade familiar.4.3.- Documentación acreditativa da situación económica da unidade familiar: Achegarase unha copia completa e selada da declaración formulada para o pagamento do imposto sobre a renda das persoas físicas correspondente ao ano 2016. No caso de non ter a obriga de presentala, achegarán un certificado de Facenda no que conste este feito, e acompañarase das nóminas dos ingresos familiares. Ademáis, achegaranse os xustificantes de prestacións por desemprego, xustificantes de pensións, certificación de desemprego, etc.4.4.- As persoas non obrigadas ao pagamento, exentas por familia numerosa e as que se acollan á reducción da tarifa, deberán solicitalo expresamente perante a Deputación no momento da presentación da solicitude de prestación do servizo e deberán presentar a documentación acreditativa das circunstancias que lle permitan aplicar a correspondente exoneración de pagamento.4.5.- Informe dos Servizos Sociais do concello de residencia da persoa solicitante, ou da Deputación se é o caso, naqueles supostos nos que exista unha problemática asistencial ou concorra unha circunstancia especial. Achegarase a documentación que proceda, para acreditar situacións familiares especiais: orfandade, minusvalías, enfermidade, situación de paro sen subsidios, etc.4.6.- Certificación orixinal dos datos bancarios para o pago do prezo, segundo modelo aprobado pola Deputación. A documentación que se entregue en fotocopia haberá de estar compulsada: * Diante de notario. * Pola secretaría do Centro residencial Calvo Sotelo. * Pola secretaría do concello de residencia ou funcionario habilitado ao efecto.5.- Prazos e lugar de presentación de solicitudes.- Os prazos de presentación das solicitudes serán os seguintes: 5.1.- Servizos de internado ou de media pensión: do 1 de setembro de 2017 ata o final da adxudicación das prazas pola Consellería de Cultura, Educación e Ordenación Universitaria. As solicitudes presentaranse na secretaría do Centro Calvo Sotelo, en horario de 9 a 14 horas.5.2.- Servizo de tique comedor día: as persoas usuarias o solicitarán diariamente antes das 10 horas, na oficiña de administración do Centro residencial docente Calvo Sotelo.6.- Resolución.- A adxudicación das prazas no Centro Residencial Calvo Sotelo realizarase en dúas fases: Primeira fase: adxudicación provisional Unha vez revisada a documentación, aprobarase a relación provisional de persoas admitidas na que se incluirán tódalas solicitudes que cumplan as condicións establecidas na base 2 desta convocatoria. Esta adxudicación provisional aprobarase por resolución da Presidencia e publicarase no taboleiro de anuncios do Centro e na páxina web da Deputación. De acordo co disposto na Lei 39/2015, do 1 de outubro, do Procewdemento Administrativo Común das Administracións Públicas, as persoas interesadas poderán presentar reclamacións nun prazo de 5 días hábiles, a partir do seguinte ao da publicación na web. As reclamacións serán resoltas nun prazo de 3 días naturais. Segunda fase: adxudicación definitiva As persoas solicitantes incluídas na resolución de adxudicación provisional, obterán a praza definitiva despois de que o Centro acredite a súa admisión no IES Calvo Sotelo e a formalización da matrícula correspondente. O alumnado que non formalice a matrícula nos días previstos, sen causa debidamente xustificada, entenderase que renuncia á praza residencial docente adxudicada provisionalmente. A adxudicación definitiva aprobarase por resolución da Presidencia e nela farase constar o importe do prezo público a aboar, en aplicación do disposto na Ordenanza Fiscal reguladora; esta resolución publicarase no taboleiro de anuncios do Centro e na páxina web da Deputación. Esta resolución porá fin á vía administrativa e poderase recorrer de conformidade co disposto na Lei 39/2015, do 1 de outubro, do Procedemento Administrativo Común das Administracións Públicas 7.- Mantemento e reserva de praza de residencia.- A admisión como residente e a formalización da dita admisión, supón a aceptación do réxime interno do Centro residencial Calvo Sotelo por parte do alumnado. Non se poderá manter a praza na residencia se a persoa non supera o curso para o que se lle admitiu, salvo que se aleguen circunstancias debidamente motivadas, que se acreditarán; esta circunstancia resolverase a proposta do Servizo de Acción Social, Cultural e Deportes, despois do informe previo da Dirección do centro. A perda da condición de alumna/o determinará a perda da praza de residencia. Igualmente perderase a praza de residencia como consecuencia de sanción disciplinaria ou baixo rendemento académico, de acordo coa normativa vixente e logo do oportuno expediente. A falsidade de datos ou falsificación de documentos que se presenten, calquera que sexa o momento en que se demostre a inexactitude, terá como consecuencia a perda dos dereitos das persoas solicitantes, sen prexuízo doutras responsabilidades á que dea lugar, despois da apertura do correspondente expediente.8.- Protección de datos. Os datos persoais recollidos serán incorporados e tratados nos seguintes ficheiros: Alumnos del IES Calvo Sotelo cuxa finalidade é a xestión administrativa e académica do IES Calvo Sotelo, inscrito na Axencia Española de Protección de Datos co número do inscripción 2083510385; Residencia Docente Calvo Sotelo cuxa finalidade é a xestión dos alumnos con praza na Residencia Docente Calvo Sotelo, inscrito na Axencia Española de Protección de Datos co número do inscripción 2083510573; e Programa de Garantía Social cuxa finalidade é a xestión dos alumnos con praza nun programa de Formación Profesional Básica, inscrito na Axencia Española de Protección de Datos co número do inscripción 2083510580. Estes datos poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante dela é Avda. Porto da Coruña nº 2 15003 A Coruña. Todo o cal se informa en cumprimento do disposto no artigo 5 da lei Orgánica 15/119, de13 de decembro, de protección de datos de carácter persoal e a súa normativa de desenvolvemento. A Coruña, 17 de agosto de 2017. O presidente, A secretaria acctal, Valentín González Formoso María Amparo C. Taboada Gil